ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660025756

ขอให้แก้ไขปัญหาเหตุเดือดร้อนรำคาญจากการก่อสร้างบ้านและเปิดเพลงเสียงดัง บริเวณบ้านเลขที่ ... ซอยสาธุประดิษฐ์ 57 แยก 13  แขวงบางโพงพาง เขตยานนาวา กรุงเทพมหานคร จุดสังเกต เข้ามาทางบริเวณแยก 13  ด้านขวามือ ตรงข้ามกับต้นไม้ใหญ่จะพบบ้านหลังดังกล่าว เนื่องจากผู้ร้องแจ้งว่า ได้รับความเดือดร้อนรำคาญจากการก่อสร้าง ตัดเหล็กขุดเจาะและเปิดเพลงเสียงดัง ตั้งแต่ช่วงเวลา 07.00 น.จนถึง 18.00 น. เป็นประจำทุกวัน โดยประสบปัญหามาเป็นระยะเวลาประมาณ 4-5 เดือน  ประกอบกับมีผู้สูงอายุและผู้ป่วยอาศัยอยู่ด้วย และเคยติดต่อไปยังสำนักงานเขตยานนาวาแล้ว แต่ทางสำนักงานเขตบอกกับทางผู้ร้องว่า ไม่ผิดกฎหมาย 
จึงประสงค์ให้หน่วยงานที่เกี่ยวข้องดำเนินการแก้ไขปัญหา และเริ่มก่อสร้างตั้งแต่ช่วงเวลา 8.00 น. จนถึง 18.00 น. เป็นต้นไป เพื่อบรรเทาความเดือดร้อนให้กับผู้ร้องต่อไป เบื้องต้นแจ้งรายงานผลการปฏิบัติงานให้ผู้ร้องทราบว่า กรุงเทพมหานคร โดยสำนักงานเขตยานนาวา ฝ่ายโยธา ได้แจ้งเจ้าของอาคารให้ทราบแล้วและอาคารดังกล่าวดำเนินการซ่อมแซมบ้านเสร้จแล้ว // ผู้ร้องรับทราบ แต่ผู้ร้องแจ้งว่า ล่าสุด (วันที่ 23 มิถุนายน 2566) บ้านหลังดังกล่าว ยังก่อสร้างไม่แล้วเสร็จ พบเห็นยังอยู่ในส่วนของการทาสีบ้านภายนอก และยังมีคนงานเข้ามาทำงาน ตั้งแต่เวลา 07.00 น. เป็นประทุกวัน ซึ่งช่วงที่คนงานเช้ามาทำงานมักจะเคาะอุปกรณ์ก่อสร้างให้เกิดเสียงดัง และพูดตะโกนกันส่งเสียงดังรบกวน และรถที่ขับมาส่งคนงานก็จอดสตาร์ทเครื่องไว้ตั้งแต่เช้า จนถึงช่วงเย็น ไม่ได้ดับเครื่อง อีกทั้งยังจอดรถกีดขวางหน้าบ้านของประชาชน ทำให้ประชาชนได้รับความเดือดร้อน เพราะไม่สามารถขับรถเข้า-ออกภายในซอยฯ ได้สะดวก ผู้ร้องจึงประสงค์ให้หน่วยงานที่เกี่ยวข้องเข้าไปดำเนินการตรวจอสอบ และแก้ไขปัญหาเดือดร้อนดังกล่าวอีกครั้ง 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata